Purpurnuka lorio

Purpurnuka lorio (Lorius domicella) estas specio de papagaj birdoj, en la familio Psittaculidae. Ĝi estas endemio de Indonezio. Ĝi estas arbarloĝanta endemio de insuloj Seram, Ambon, kaj eble ankaŭ en Haruku kaj Saparua, Sudak Molukoj, Indonezio. Ĝi estas konsiderata endanĝerita, kaj la ĉefa minaco estas kaptado por la komerco de birdaj dorlotbestoj.

Taksonomio
La Purpurnuka lorio estis formale priskribita de la sveda natursciencisto Carl Linnaeus en 1758 en la 10a eldono de lia verko Systema Naturae kun la duvorta nomo Psittacus domicella. La specia epiteto domicella estas latinigita vorto kun la signifo "junulino". Linnaeus bazis sian priskribon sur la "The second Black-capped Lory" kiun priskribis kaj bildigis en 1751 la angla natursciencisto George Edwards en sia libro A Natural History of Uncommon Birds. La specimeno estis portita al Londono el Orientaj Hindioj kaj Edwards povis fari ĝian desegnon en la hejmo de la natursciencisto kaj kolektisto Hans Sloane. Linnaeus specifigis la tipan lokon kiel "Azio", sed tio estis precizigita al Ambon en la Molukoj. 

La Purpurnuka lorio estas nun metita en la genron Lorius, kiun enkondukis en 1825 la irlanda zoologo Nicholas Aylward Vigors. La specio estas monotipa: ne oni agnoskis subspecion.

Aspekto
La purpurnuka lorio estas 28 cm longa. Ĝi estas plejparte ruĝa kun tute ruĝa vosto, kiu paliĝas al pli malhelruĝa direkte al la pinto. La supro de ĝia kapo estas nigra, kiu paliĝas al purpura sur la malantaŭo de ĝia kolo. Ĝi havas verdajn flugilojn, bluajn femurojn, kaj varian proksimume transversan flavan bendon trans la brusto. Ĝi havas oranĝan bekon, malhelgrizajn okulringojn kaj oranĝruĝajn irisojn. Junuloj havas brunan bekon, grizblankajn okulringojn, brunajn irisojn, pli larĝan flavan bendon trans la brusto, kaj pli vastan purpuran makulon sur la malantaŭo de la kolo.

Referencoj

 Forshaw, Joseph M. (2006). Parrots of the World; an Identification Guide. Bildoj de Frank Knight. Princeton University Press. ISBN 0-691-09251-6.

Eksteraj ligiloj

BirdLife Species Factsheet.

Kategorio:Papagoformaj
Kategorio:Papagedoj
Kategorio:Birdoj de Indonezio